דורון אשכנזי

דורון אשכנזי (נולד ב-1958) הוא מעצב אופנה ישראלי.

ביוגרפיה
דורון גדל בראשון לציון ולו שני אחים, אחרי השירות הצבאי בגרעין נח"ל עבד במחלקת התפאורה והתלבושות של תיאטרון הבימה, למד אמנות באקדמיית "דל ארטה" בפירנצה ואחרי כן התמחה בחייטות באיטליה. הוא עוסק בבגדי גברים ובחליפות חתן, ב-1989 הוציא את הקולקציה הראשונה שלו והקים מותג אופנה הנושא את שמו.

סגנונו העיצובי הוא בעיקר "Casually Tailored" המשלב סגנון קלאסי ומודרני. דורון מגדיר את סגנונו העיצובי כ״חייטות אורבנית״.

על התלבושות שעיצב עבור סרטי קולנוע הוא היה מועמד מספר פעמים לפרס אופיר לעיצוב התלבושות הטוב ביותר וזכה בפרס ב-2007 עבור הסרט "ביקור התזמורת".

בנוסף לקולנוע הוא עוסק בעיצוב תלבושות לתיאטרון, ולמופעי תרבות כמו מוזיקה ומחול, הוא עבד בשיתוף עם תיאטרון חיפה.

ב-2021 היה מועמד בטקס פרסי אופיר לעיצוב התלבושות הטוב ביותר לסרט "ויהי בוקר".

הוא יצר בגדים עבור להקת "טיפקס" ואסף אבידן. בין הדוגמנים שדגמנו עבור דורון אשכנזי נמנים גל יפת, לירון לבו ועידו תדמור.

הוא מלמד אופנה בבצלאל.

לדורון סטודיו בתל אביב.

נשוי לרחל ולהם שתי בנות ובן.

קישורים חיצוניים

הערות שוליים

מעצבי אופנה ישראלים
זוכי פרס אופיר: עיצוב תלבושות
חברי גרעיני נח"ל
ישראלים שנולדו ב-1958